Kleuter sterf in Kaapstadse brandArgieffoto ŉ Vierjarige kind is dood en 20 mense is dakloos gelaat nadat ŉ brand Sondag in Kaapstad uitgebreek het. Wilfred Solomons-Johannes, ŉ woordvoerder van die stad se rampbeheersentrum, het Maandag gesê die brand het in die Atlantis informele nedersetting uitgebreek. “In die stadium vermoed ons dat ŉ inwoner ŉ gaslamp laat val, of ŉ toestel met ŉ oop vlam omgestamp het. Die brand het gou na die ander huise versprei,” het Solomons-Johannes gesê. Die skade van brand word op R36 000 beraam.